**Сун Цынлінь** (кіт. трад. 宋慶齡, спр. 宋庆龄, піньінь *Sòng Qìnglíng* піньінь *Sòng Qìnglíng*; 1893—1981) — кітайская палітычная і дзяржаўная дзяячка, кіраўнік Кітайскай Народнай Рэспублікі з 1968 па 1972 гады. Таксама служыла ў якасці намесніцы старшыні КНР (з 1959 па 1975), старшыня ПК УСНП  (руск.) (бел. і старшыня Цэнтральнага народнага ўрада КНР. Адна з трох «сясцёр Сун», якія адыгралі значную ролю ў гісторыі Кітая XX стагоддзя.

Біяграфія
---------

Вясельнае фота Сун Цынлінь і Сунь Ятсена (1916)
Сун Цынлінь, Аюб Хан і Чжоу Эньлай у 1965 годзе.
Нарадзілася ў сям’і кітайска-амерыканскага бізнесмена і метадысцкага  (руск.) (бел. прапаведніка Чарлі Суна. Вучылася ў школе для дзяўчынак, створанай амерыканскімі місіянерамі-метадыстамі (McTyeire School for Girls). Працягнула адукацыю ў ЗША ў жаночым каледжы *Wesleyan College*, таксама звязаным з метадысцкай царквой.

Па вяртанні ў Кітай у 1913 годзе працавала сакратаром у Сунь Ятсена. У 1915 годзе, насуперак волі бацькоў, выйшла замуж за Сунь Ятсена, які быў на 27 гадоў старэйшы за яе. Вяселле адбылося ў Японіі, дзе жыў у эміграцыі Сунь Ятсен. Была яго жонкай і вернай паплечніцай на працягу 10 гадоў. Падтрымлівала палітыку саюза паміж Гаміньданам і Камуністычнай партыяй Кітая.

У 1926 годзе на другім Усекітайскім з’ездзе Гаміньдана Сун Цынлін была абраная членам ЦК і начальнікам сектара па працы сярод жанчын. Пасля расколу паміж Гаміньданам і КПК, які адбыўся ў 1927 годзе, з’ехала ў СССР. У 1929 годзе яна была абраная ганаровым старшынёй другой канферэнцыі Антыімперыялістычнай лігі  (руск.) (бел.. У 1931 годзе вярнулася ў Кітай. Займалася працай у сферы дабрачыннасці.

Выступала супраць ганенняў Чан Кайшы супраць сваіх палітычных праціўнікаў. У 1932 годзе заснавала Кітайскую Лігу правоў чалавека. Падчас япона-кітайскай вайны ў 1939 годзе заснавала Лігу абароны Кітая.

У 1948 годзе была абраная ганаровым старшынёй Рэвалюцыйнага камітэта Гаміньдана  (руск.) (бел. — малой партыі, якая ўтварылася ў выніку левага адколу ад Гаміньдана. Пасля перамогі камуністаў у грамадзянскай вайне жыла ў КНР. У 1951 годзе заснавала штомесячны часопіс для замежнай аўдыторыі «Кітай на будоўлі» (пасля «Кітай сёння»). Запрасіла працаваць у часопіс Ізраэля Эпштэйна  (руск.) (бел. які стаў пасля рэдактарам часопіса.

У 1959—1975 гадах — намесніца старшыні КНР. З 1954 старшыня (затым ганаровы старшыня) Таварыства кітайска-савецкай дружбы, ганаровы старшыня УФЖ  (руск.) (бел.. Незадоўга да смерці ўступіла ў КПК.

16 мая 1981 года, за 13 дзён да смерці, была абрана «ганаровым Старшынёй КНР  (руск.) (бел.».

Прэмія
------

Міжнародная Сталінская прэмія «За ўмацаванне міру паміж народамі» (1951) — уручаў Ілья Эрэнбург.

Зноскі
------

1. 1 2  Song Qingling // Encyclopædia Britannica Праверана 9 кастрычніка 2017.<a href='https://wikidata.org/wiki/Track:Q5375741'></a>
2. 1 2  Sung Qingling // Munzinger Personen Праверана 9 кастрычніка 2017.<a href='https://wikidata.org/wiki/Track:Q107343683'></a>
3. ↑  Китай: управляемый тектонический сдвиг **(нявызн.)**, *«Правда»* (24 сакавіка 2011). Праверана 16 ліпеня 2012.

Спасылкі
--------

* *Сун Цынлінь* — артыкул з Байдупедыі (кіт.)
* China Welfare Institute — сайт арганізацыі, заснаванай Сун Цынлін.


| ?Сун Цынлінь — продкі |
| --- |
| 

|  |  |  |  |  |
| --- | --- | --- | --- | --- |
|  |  | Charlie Soong[d] |  |  |
|  |  |  |  |
|  |  |  |  |  |
|  | Сун Цынлінь |  |  |  |  |
|  |  |  |  |  |
|  |  |  |  |  |  |
|  |  |  | Ni Kwei-tseng[d] |  | Ni Yunshan[d] |  |
|  |  |  |  |  |
|  |  |  |  |  |  |  |
|  |  |  |  |
|  |  |  |  |

 |

|  |  |
| --- | --- |
| ⚙️   Слоўнікі і энцыклапедыі | Вялікая нарвежская · Britannica (онлайн) · Brockhaus |
| Генеалогія і некрапалістыка | WikiTree · Rodovid |
| 

| Нарматыўны кантроль |
| --- |
| BIBSYS: 97007431 · BNC: a20307779 · BNF: 14474562r · CALIS: n2004436841 · CiNii: DA07852982 · GND: 12101049X · ISNI: 0000 0001 2123 3477 · LCCN: n81060114 · LNB: 000223094 · NDL: 00534318 · NLC: 038857680 · NKC: hka2016900345 · NLA: 36731788 · NLP: A2127910X · NTA: 072169648, 140310606 · NUKAT: n2012266301 · PTBNP: 112405 · LIBRIS: 216727 · SUDOC: 085893420 · VIAF: 20526651 |

 |